L-istituzzjonijiet tal-UE qed jissimplifikaw ir-regoli li japplikaw għal kontropartijiet mhux finanzjarji, kontropartijiet finanzjarji żgħar u fondi ta' pensjonijiet li jużaw prodotti ta' derivattivi finanzjarji. Il-presidenza Rumena tal-Kunsill u l-Parlament Ewropew illum laħqu ftehim preliminari dwar it-titjib tal-qafas regolatorju eżistenti li japplika għas-suq tad-derivattivi barra l-Borża (OTC) . Il-ftehim issa ser jiġi ppreżentat għall-approvazzjoni tal-ambaxxaturi għall-UE. Wara l-kriżi finanzjarja, l-UE ħolqot qafas sod u effettiv biex ikun hemm aktar trasparenza u jitnaqqas ir-riskju sistemiku fis-swieq tad-derivattivi. Illum, qbilna dwar aġġustamenti mmirati li ser jippreservaw l-elementi ewlenin kollha tar-riforma, filwaqt li jissimplifikaw ir-regoli u jagħmluhom aktar proporzjonati. Eugen Teodorovici, ministru għall-finanzi tar-Rumanija li bħalissa għandha l-presidenza tal-Kunsill Ir-Regolament dwar l-Infrastruttura tas-Suq Ewropew (EMIR), adottat fl-2012, jifforma parti mir-rispons regolatorju Ewropew għall-kriżi finanzjarja, u speċifikament jindirizza l-problemi li nqalgħu fit-tħaddim tas-suq tad-derivattivi barra l-Borża waqt il-kriżi finanzjarja tal-2007 u l-2008. F'Mejju 2017, il-Kummissjoni pproponiet regolament li jemenda u jissimplifika r-Regolament dwar l-Infrastruttura tas-Suq Ewropew biex jiġu indirizzati spejjeż sproporzjonati ta' konformità, kwistjonijiet ta' trasparenza u n-nuqqas ta' biżżejjed aċċess għall-ikklerjar għal ċerti kontropartijiet. tiżdied l-effiċjenza tal-qafas regolatorju , it-test miftiehem mill-koleġislaturi jintroduċi kategorija ġdida ta' " kontropartijiet finanzjarji żgħar " li ser ikunu eżentati mill-obbligu ta' kklerjar tat-tranżazzjonijiet tagħhom permezz ta' kontroparti ċentrali (CCP), filwaqt li jibqgħu soġġetti għal obbligi li jtaffu r-riskji. Bl-istess mod, kontropartijiet mhux finanzjarji iżgħar ser ikollhom obbligi ta' kklerjar imnaqqsa. It-test jestendi wkoll b'sentejn oħra (tista' terġa' tiġi estiża darbtejn b'sena oħra) l-eżenzjoni temporanja mill-obbligu ta' kklerjar tal-arranġamenti tal-iskemi tal-pensjonijiet obbligi ta' rappurtar , ir-regolament ser jissimplifika r-regoli eżistenti sabiex itejjeb il-kwalità tad-data rrappurtata u sabiex is-superviżjoni ssir aktar effettiva : ser ineħħi l-obbligu li tiġi rrappurtata data storika ("backloading") kif ukoll tranżazzjonijiet bejn gruppi li jinvolvu kontropartijiet mhux finanzjarji. Fl-aħħar nett, ir-regolament għandu l-għan li joħloq inċentivi u jżid l-aċċess għall-ikklerjar billi jneħħi x-xkiel mhux meħtieġ eżistenti. B'mod partikolari, it-test jintroduċi obbligu li s-sensara tal-ikklerjar jagħtu servizzi f' termini kummerċjali ġusti, raġonevoli, mhux diskriminatorji u trasparenti ("FRAND") billi jiżguraw b'mod partikolari trasparenza dwar it-tariffi kif ukoll arranġamenti kuntrattwali imparzjali u razzjonali. Il-passi li jmiss It-test issa ser jiġi ppreżentat lill-ambaxxaturi għall-UE għall-approvazzjoni. Imbagħad ser issirlu reviżjoni mill-ġuristi-lingwisti. Il-Parlament u l-Kunsill ser jintalbu jadottaw ir-regolament propost fl-ewwel qari. Testi tar-REFIT tal-EMIR kif ikkonfermati mill-Coreper fis-6 ta' Marzu 2019